No nii. Loodetavasti õnnestus mul oma mõttekäik enam-vähem arusaadavalt edasi anda. Ma ei oska küll öelda, kui originaalne minu kontseptsioon on, kuid ma pean ka tõdema, et ega mul seda siiani kusagilt kuulda või  lugeda ei ole õnnestunud. Vähemalt mitte nii selgelt ja konkreetselt väljendatuna.  Samas tundub mulle siiski, et näiteks religiooni, mütoloogia, folkloori, ajaloo ja teiste selliste distsipliinide uurimisel võiks minu kontseptsioon üsnagi oluline olla. Kui muidugi ei selgu, et keegi on sellise idee juba kusagil välja pakkunud. Vähemalt aitaks see paljude nähtuste olemusest tunduvalt paremini aru saada kui seni paraku üsna üldlevinud jutustavat/kirjeldavat lähenemisviisi kasutades.